อาการเจ็บชายโครงด้านซ้าย เจ็บมาประมาณ 1 อาทิตย์แล้วครับตอนนี้ยังไม่หายเลยจะเจ็บเวลากดไปโดน แล้วเวลานอนตะแคงด้านซ้ายก็จะเจ็บ อาการมันไม่ได้เจ็บแปล๊บแต่ว่ามันจะเจ็บจุกๆ ตอนนี้ยังไม่ได้ทานยาอะไรครับ
สวัสดีค่ะ อาการเจ็บบริเวณชายโครงด้านซ้าย เวลาไปกดโดนและเวลานอนตะแคงซ้าย อาจเกิดจาก1. การบาดเจ็บที่กล้ามเนื้อบริเวณทรวงอก จากการออกกำลังกายหรือเล่นกีฬาที่ใช้กล่ามเนื้อหน้าอกมากไป เช่น ยกเวท วิดพื้น หรือออกกำลังกายผิดท่า หรือจากการใช้งานหนัก เช่น ยกของหนัก หรือเกิดจากอุบัติเหตุกระแทกที่หน้าอกโดยตรง เช่น การถูกต่อย ถูกชก ถูกชน เป็นต้น อาการปวดมักจะสัมพันธ์กับการเคลื่อนไหวของหน้าอก เช่น การเอี้ยวตัว บิดตัว ยกของหนัก การหายใจเข้าออกลึกๆ การไอ หรือจาม มักเจ็บในบางท่าทาง และมีจุดที่กดเจ็บชัดเจน2. กระดูกอ่อนซี่โครงอักเสบ มักจะปวดหลายตำแหน่งในข้างเดียวกัน อาการปวดจะมากขึ้นเมื่อมีการเคลื่อนไหวของหน้าอก การหายใจเข้าออกลึกๆ ไอ หรือจาม และมีจุดกดเจ็บหลายๆ ตำแหน่ง สาเหตุจะคล้ายกับการบาดเจ็บที่กล้ามเนื้อบริเวณหน้าอกส่วนสาเหตุที่พบได้ไม่บ่อย เช่น มีน้ำในช่องเยื่อหุ้มปอด ช่องเยื่อหุ้มปอดมีอากาศ เยื่อหุ้มปอดอักเสบ เป็นต้น ซึ่งมักจะมีอาการอื่นๆ ร่วมด้วยอีก เช่น ไอ เหนื่อย หายใจเร็ว หายใจลำบาก มีไข้ เป็นต้นสำหรับโรคกระเพาะอาหารอักเสบนั้น อาจทำให้เจ็บบริเวณใต้ชายโครงซ้ายได้ (หรือส่วนของช่องท้องด้านซ้ายบน) แต่จะไม่ได้เจ็บตามท่าทาง และจะมีอาการอื่นๆ ร่วมอีก เช่น คลื่นไส้ อาเจียน แน่นท้อง อาหารไม่ย่อย เป็นต้นดังนั้น หากไม่ได้มีอาการอื่นๆ อีก ก็น่าจะเกิดจากกล้ามเนื้อหรือกระดูกอ่อนซี่โครงอักเสบ ซึ่งในเบื้องต้น ควรงดการใช้งานกล้ามเนื้อของทรวงอก เช่น การยกของหนัก เข็นของหนัก งดการออกกำลังกายที่ใช้กล้ามเนื้อหน้าอก หรือกระเทือนถึงกล้ามเนื้อหน้าอก อาจลองใช้วิธีการประคบร้อนตรงจุดที่เจ็บ หากปวดมาก อาจใช้ยาทาน เช่น ยาคลายกล้ามเนื้อ ยาแก้ปวดต่างๆ เช่น ไดโลฟีแนค (diclofenac) ไพรอกซิแคม (piroxicam) เป็นต้น หากอาการเจ็บไม่ดีขึ้น หรือมีอาการอื่นๆ ร่วม เช่น ไอ เหนื่อย หายใจเร็ว หายใจลำบาก มีไข้ ก็ควรไปพบแพทย์เพื่อตรวจหาสาเหตุเพิ่มเติมค่ะ